24x7 निरंतर निगरानी प्रणाली के दायरे में उत्सर्जन के मानक जैसे पीएम (पर्टिकुलेट मैटर), एसओ2 (सल्फर डाई-ऑक्साइड), एनओ2 (नाइट्रोजन डाई-ऑक्साइड), सीओ (कार्बन मोनो-ऑक्साइड), अमोनिया आदि तथा प्रवाह संबंधी मानक जैसे प्रवाह, पीएच, बीओडी (बायो कैमिकल आक्सीजन डिमांड), सीओडी (कैमिकल आक्सीजन डिमांड), टीएसएस (टोटल सस्पेंडिड सॉलिड), अमोनिकल नाइट्रोजन आदि। 17 श्रेणियों के अंतर्गत 1101 इकाइयों के साथ सीपीसीबी और एसएमएस अलर्ट्स के साथ डाटा कनेक्टिवीटी स्थापित की जा चुकी हैं और जब भी 15 मिनट से ज्यादा समय के लिए मानकों के सीमा से अधिक बढ़ने पर स्वतः ईमेल तैयार हो जाती है। ईमेल के अतिरिक्त मानकों के सीमा से अधिक बढ़ने पर दैनिक आधार पर औसतन 1000 एसएमएस सृजित हो रहे हैं और ये एसएमएस हितधारकों (सीपीसीबी, एसपीसीबी और उद्योग) को भेजे जा रहे हैं। उद्योग उत्सर्जन और प्रवाह पर नियंत्रण पाने के लिए प्राप्त सूचना के आधार पर कदम उठा रहे हैं और इसकी रिपोर्ट ईमेल आईडी cems.cpcb@nic.in. पर भेजी जा रही है।